**Т Е Х Н И Ч Е С К А С П ЕЦ И Ф И К А Ц И Я**

за обществена поръчка с предмет:

***„Осигуряване на самолетни билети за превоз по въздух на пътници и багаж за предвидените по Проект BG05M20P001-1.002-0014 „Център за Компетентност ХИТМОБИЛ – Технологии и системи за генериране, съхранение и потребление на чиста енергия“ участия в международни конференции, обмен и др.“***

**1. ОПИСАНИЕ ПРЕДМЕТА НА ОБЩЕСТВЕНАТА ПОРЪЧКА**

Предмет на обществената поръчка: Осигуряване на самолетни билети за превоз по въздух на пътници и багаж за предвидените участия в международни конференции, обмен, обучителни курсове и специализации в чужбина по Проект „Център за Компетентност ХИТМОБИЛ - Технологии и системи за генериране, съхранение и потребление на чиста енергия“, Административен договор за предоставяне на безвъзмездна финансова помощ № BG05M20P001-1.002-0014, финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейския фонд за регионално развитие.

Възложител: Възложител на настоящата обществена поръчка еИнститутът по електрохимия и енергийни системи „Акад. Евгени Будевски” при БАН (ИЕЕС-БАН) – Водеща организация по Проект „Център за Компетентност ХИТМОБИЛ – Технологии и системи за генериране, съхранение и потребление на чиста енергия“.

Обща цел на проекта: Изграждане и развитие на Център за компетентност, насочен към научни изследвания, експериментално развитие и трансфер на знания в областта „Технологии и системи за генериране, съхранение и потребление на чиста енергия“.

Основни дейности: 1. Изграждане на нова разпределена специализирана научноизследователска инфраструктура, включително подготвителни дейности; 2. Провеждане на независими НИРД; 3. Широко разпространение на резултатите от научните изследвания; 4. Трансфер на знания; 5. Осигуряване на бизнес специализирани научно-изследователски услуги; 6. Организация и управление на проекта; 7. Информиране и публичност; 8. Независим външен одит.

Очаквани резултати:В резултат на изпълнението на проекта ще бъде укрепена инфраструктурата, необходима за научноизследователска и иновационна дейност; ще бъде подобрен капацитетът за реализиране на достижения в тематична област „Мехатроника и чисти технологии“ на ИСИС; ще бъдат привлечени млади учени до 34 г., водещи национални и чуждестранни изследователи; ще бъде създадено партньорство и взаимодействие между центровете за научно-изследователска и развойна дейност, висши училища и предприятия, което ще засили връзката „наука-образование-бизнес“; ще бъдат привлечени частни инвестиции, които ще послужат за основа на технологичното развитие и иновациите.

1. **ИЗИСКВАНИЯ КЪМ ИЗПЪЛНЕНИЕТО НА ОБЩЕСТВЕНАТА ПОРЪЧКА**
2. Изпълнителят следва да осигури **минимум 96 (деветдесет и шест) броя двупосочни самолетни билети за полети в рамките на Европейския съюз, в икономична класа** **(с включен ръчен багаж и 1 брой чекиран багаж)**, с възможно най-благоприятните цени на авиокомпаниите към момента, в който се изготвя отговор на съответната заявка.
3. Основните дестинации, по които ще се извършват пътуванията, са посочени в образеца на Ценово предложение, който е неразделна част от документацията на обществената поръчка. Посоченият списък е примерен и не ангажира Възложителя със закупуване на самолетни билети по изброените дестинации, нито го ограничава да закупува билети само в рамките на изброените дестинации.
4. Изпълнителят следва да осигури изгодни и удобни полети във всички дни от седмицата.
5. Изпълнителят следва да предлага самолетни билети само на такива въздушни превозвачи, които отговарят на нормативните изисквания на законодателството на Република България и правото на Европейския съюз за извършване на въздухоплавателни услуги.
6. Изпълнителят следва да осигури възможност за приемане и изпълнение на заявки в работни дни (08.30 ч. – 17.30 ч.), както и по изключение при извънредни обстоятелства – в извънработно време, почивни и празнични дни.
7. В заявката се задават изисквания за дестинация, брой пътуващи, начална и крайна дати на пътуването.
8. При заявка за резервация на самолетни билети, Изпълнителят следва да предостави отговор на Възложителя **в рамките на** **4 (четири) часа от получаване на заявката.**
9. Изпълнителят следва да предоставя на Възложителя **най-малко 2 /два/ варианта** за пътуване за всяка заявка– в това число поне един вариант за директен полет или в случай че не са налични самолетни билети за конкретен директен полет, да предложи алтернативни недиректни маршрути с минимален брой подходящи прекачвания.
10. Изпълнителят следва да изготви отговор (предложение) с не по-малко от 2 /два/ варианта за пътуване **в икономична класа** **(с включен ръчен багаж и 1 брой чекиран багаж)**, съдържащо минимум следната информация:

* авиокомпании; маршрут;
* номера на полетите;
* часове на полетите и на престоя;
* обща крайна цена в лева (вкл. и такса за обслужване, ако е приложимо);
* факти от значение за пътуването – летища, условия на тарифата, срок за потвърждаване на резервациите от Възложителя и др.

1. Изпълнителят следва да предлага на Възложителя за всяко конкретно пътуване най-ниските цени на авиокомпаниите към датата на подаване на офертата за съответната заявка – в това число специални или промоционални цени, които са валидни и достъпни към момента на заявката и подходящи за пътуването. При представяне на отговора (предложението) въз основа на заявката на Възложителя, Изпълнителят предлага цени, които не могат да надвишават предложените пределни крайни цени за самолетни билети в икономична класа съгласно ценовото му предложение.
2. Предложените максимални цени на самолетни билети следва да са с включени всички дължими летищни такси, такси за сигурност, **такси за осигуряване на самолетен билет /такса обслужване/**, застраховки и други такси и данъци, както и такива, установени от съответното местно законодателство.
3. В случай, че към момента на изпращане на предложението за резервации, наличната на пазара крайна цена е по-ниска от посочената от него в ценовото му предложение, Изпълнителят се задължава да предложи билет на най-ниската пазарна цена, т.е. по-изгодната от двете за Възложителя.
4. За дестинации, непосочени в ценовото предложение, което е неразделна част от договора, Изпълнителят е длъжен да предлага при всяка конкретна заявка най-ниските на пазара цени, предлагани от авиокомпании към момента на подаване на офертата от Изпълнителя за съответната заявка.
5. Най-ниските цени се доказват от Изпълнителя при подаване на отговор на конкретна заявка чрез представяне на разпечатка от резервационната система, копие от BSP report или еквивалентен документ от други системи и/или подробна информация от авиокомпаниите, предлагащи самолетни билети по конкретната дестинация.
6. Максималните цени на двупосочните самолетни билети за всички основни дестинации, както и максималната такса за осигуряване на самолетните билети са фиксирани за периода на действие на договора. Предложените цени не подлежат на увеличение и включват всички разходи, свързани с изпълнението на обществената поръчка.
7. Предложенията за всяко конкретно пътуване следва да бъдат съобразени с поставените от Възложителя условия за час на пристигане и отпътуване в/от крайното направление.
8. В случай на неодобрение от страна на Възложителя на дадения отговор (предложение), Изпълнителят е длъжен да представи ново предложение с не по-малко от 2 /два/ варианта за пътуване в срок **до 4 часа от получаване на неодобрениетo**.
9. Възложителят си запазва правото да избере съответен вариант, като потвърди заявката, или да откаже възлагането й, в случай, че нито един от предложените варианти не е подходящ по негова преценка. Потвърждаването на определен вариант се извършва чрез писмено съобщение по електронната поща, в която се посочва конкретният одобрен вариант, предложен от Изпълнителя.
10. Изпълнителят следва да издава билет до определена дестинация в срок **до 24 (двадесет и четири) часа** от получаването на потвърждение за резервация.
11. Изпълнителят поема ангажимент след потвърждаване на заявката от страна на Възложителя, в срока на валидност на билетите, да не променя цената, посочена в офертата за конкретния полет/и.
12. Изпълнителят следва да уведомява незабавно Възложителя при промяна на цените и/или условията на превозвачите след направена резервация. Възложителят има право да изиска доказателства за необходимостта от тези промени.
13. Изпълнителят следва да изпраща електронните билети от сървъра на резервационната система на посочен от Възложителя електронен адрес.
14. При поискване от страна на Възложителя или невъзможност за изпращането по електронен път, поръчаните самолетни билети се доставят на адреса на Възложителя, като доставката е за сметка на Изпълнителя.
15. Изпълнителят следва да извършва промяна или анулиране на издадени билети по искане на Възложителя съгласно правилата на приложената тарифа на билета като предварително писмено е информирал Възложителя за всички обстоятелства около промените или анулирането – в това число пределни срокове за корекция без настъпване или с минимални неблагоприятни последици за Възложителя.
16. В случай на извънредни обстоятелства, се прилагат разпоредбите на Регламент (ЕО) № 261/2004 на ЕП и на Съвета от 11 февруари 2004 относно създаване на общи правила за обезщетяване и помощ на пътниците при отказан достъп на борда и отмяна или голямо закъснение на полети.
17. Изпълнителят следва да спазва изискванията за обработване на личните данни на физическите лица съгласно Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните).
18. **Изпълнителят следва за срока на изпълнение на договора да поддържа:**

* валидна регистрация за извършване на туроператорска дейност и/или туристическа агентска дейност – съгласно законодателството на държавата, в която е установен;
* валидна застраховка „Отговорност на туроператора“ по чл. 97, ал. 1 от Закона за туризма, а за чуждестранни лица – еквивалентна валидна застраховка;
* членство или акредитация на IATA (Международната асоциация за въздушен транспорт) или еквивалентна организация;
* оторизация за работа в системата Billing and Settlement Plan (BSP) България или еквивалентна;
* възможност за резервиране и продаване на самолетни билети чрез глобална резервационна система (Amadeus, Galileo, Worldspan, Sabre или друга еквивалентна система за резервация и продажба на самолетни билети).